2017年10月26號，司警接獲情報話有人響關閘附近利用民居做窩點，發送垃圾短信同博彩短信。司警調查之後鎖定目標，清晨五點採取行動，偵破關閘信達廣場一個出租單位操作偽基站，響行動入面搵到三套儀器、四部手提電腦、十四個電腦硬件、兩部干擾器同天線嘅作案工具，拉咗一個廿八歲報稱農民姓羅嘅大陸男人，涉嫌利用干擾器，等關閘附近居民同遊客嘅手機連接唔到3g同4g網絡，令手機轉成gsm網絡嗰陣，再趁機入侵手機，發送垃圾短信同博彩短信，被控「觸犯干擾電腦系統用響實施犯罪嘅電腦數據或數據資料」、「侵犯通信工具」等罪名，移送檢察院偵辦。